ལན།ངས་༢༠༠༣ལོར་གློག་ཀླད་དང་པོར་ཉོས་ནས་ད་བར་ལོ་གང་ཙམ་ཕྱིན་པ་རེད།ལོ་ངོ་དེ་དག་གི་ནང་གློག་ཀླད་མང་པོ་ཞིག་བེད་སྤྱོད་གཏོང་མྱོང་པ་མ་ཟད་མང་པོ་འཕྲོ་བརླག་ཀྱང་བཏང་ཡོད།མཉེན་ཆས་ཀྱང་འདྲ་མིན་མང་པོ་ཞིག་བེད་སྤྱོད་བཏང་མྱོང་ཡོད།གློག་ཀླད་སྲ་ཆས་དང་མཉེན་ཆས་གཉིས་ཀ་ལོ་རེ་བཞིན་ཡར་རྒྱས་མགྱོགས་པོ་ཞེ་དྲག་རེད།ལོ་ངོ་དེ་དག་གི་ནང་བོད་ཀྱི་སྐད་ཡིག་ལ་འབྲེལ་བའི་ལས་རིགས་གང་ཙམ་ཞིག་སྤྱི་ཚོགས་ཞབས་འདེགས་བྱུང་བ་གློག་ཀླད་ལ་བརྟེན་ནས་བྱུང་བ་རེད།རང་ལ་ཆ་བཞག་ན་ཉིན་རེ་བཞིན་གློག་ཀླད་མཉེན་ཆས་བཟོ་ཕྱོགས་སྐོར་ལ་སློབ་སྦྱོང་དང་ཚོད་ལྟ་བྱེད་བཞིན་ཡོད།དེང་སྐབས་གུས་པའི་གློག་ཀླད་དང་གཉིས་ཀ་བེད་སྤྱོད་གཏོང་གི་ཡོད་པ་མ་ཟད་དེ་གཉིས་ཀའི་ནང་མཉེན་ཆས་འདྲ་མིན་བཟོ་བར་འབད་བརྩོན་བྱེད་བཞིན་ཡོད།དེང་སང་ཁ་པར་དང་སོགས་མི་འདྲ་བ་མང་པོ་ཞིག་ཁྲོམ་རའི་ནང་ཐོན་པ་དང་སྐད་ཡིག་དང་འབྲེལ་བ་ཆེན་པོ་ཡོད་དུས།དེ་ཚོའི་ནང་ལའང་སྐད་ཡིག་དང་འབྲེལ་བའི་མཉེན་ཆས་བཟོ་བར་འབད་ཀྱིན་ཡོད།དེང་སང་འགྱུར་བ་ཆེ་ཤོས་ཤིག་ནི།གློག་ཀླད་ལས་ཁ་པར་རིགས་མི་འདྲ་བ་མང་པོ་ཞིག་མི་མང་ནང་ཁྱབ་ཆེན་པོ་དང་བེད་སྤྱོད་སྟབས་བདེར་གྱུར་ཡོད།དེར་བརྟེན་མཉེན་ཆས་ཀྱང་རིགས་མང་པོ་བཟོ་དགོས་པ་རེད།ང་ལ་མཚོན་ན་མཉེན་ཆས་བཟོ་བའི་སྐད་བརྡ་མང་པོ་ཤེས་དགོས་དུས་དཀའ་ལས་ཁག་པོ་འདུག